पाएं अपने शहर की ताज़ा ख़बरें और फ्री ई-पेपरडाउनलोड करें
आरटी पीसीआर और रेपिड एंटीजन टेस्ट में 1227 सैंपल रिपोर्ट में 298 कोरोना पॉजिटिव निकली हैं। इसी के साथ कोरोना के एक्टिव केस बढ़कर 2320 हो गए हैं जबकि शिवपुरी जिले में कुल कोरोना मरीजों की संख्या 9 हजार 994 हो गई है। शुक्रवार को कोरोना मरीजों की संख्या 10 हजार पार हो जाएगी।
संक्रमण इतना अधिक फैल चुका है कि सैंपल टेस्ट में हर दूसरा और तीसरा मरीज पॉजिटिव निकल रहा है। कोरोना संक्रमित होने के बाद 239 मरीज गुरुवार काे ठीक हो गए हैं। लेकिन गुरुवार को नौ मरीजों की जान चली गई है। इन सभी की कोविड गाइड लाइन के तहत मुक्तिधाम शिवपुरी पर अंत्येष्टि कराई गई।
जिला अस्पताल और मेडिकल कॉलेज शिवपुरी के आईसीयू में 90 कोरोना मरीजों काे भर्ती कर इलाज किया जा रहा है। जबकि 228 मरीज आइसोलेशन वार्ड में भर्ती हैं। होम आइसोलेशन में 1779 कोरोना मरीज रह रहे हैं। जबकि 291 मरीजों के शिफ्टिंग की प्रक्रिया चल रही है। कोविड केयर सेंटर में 33 मरीजों को रखा गया है। बता दें कि जिले में अभी तक 1 लाख 2 हजार 403 सैंपल टेस्ट हो चुकी हैं जिनमें 92 हजार 158 निगेटिव हैं। वहीं जिले में अभी तक कुल 7 हजार 619 मरीज स्वस्थ हो चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn